钦定古今图书集成/明伦汇编/闺媛典/第039卷 > 《二银女祠》查居广
## 钦定古今图书集成/明伦汇编/闺媛典/第039卷 > 《二银女祠》查居广

《银冶二女祠》“抚州之金谿。其家姓葛氏，无字年未笄。
羞颜不出户，婉娈守礼仪。在唐宝历岁，其父为胥吏。
官家起银场，日夜遭棰楚。勤红问父苦，玉颊啼朱雨。
父命斯易活，誓以死相许。禽兽尚知义，报命宁死心。
投身入银冶，遂化成白金。郡县惊且叹，奏名上朝端。
下诏罢炉冶，鸡犬皆平安。已经五百岁，历历人犹传。”
荒祠俯流水，像设还俨然。世间尽儿女，此事谁能前。
缇萦费娥去，未有堪比伦。可比唯英皇，双魂抱烦冤。
至今湘江竹，出土含泪痕。